પ્લેન મુસાફરીમાં સેલ્ફીનો ક્રેઝ એક ગુજરાતી વ્યક્તિને પણ ભારે પડ્યો હતો. સાઉદી અરેબિયાથી જેટ એરવેઝની ફ્લાઈટમાં ભારત આવતાં મોહમ્મદ અબુબકર નામની વ્યક્તિએ એર હોસ્ટેસ સાથે સેલ્ફી લેવા પ્રયાસ કર્યો હતો. ક્રૂ સ્ટાફે મનાઈ કરવા છતાં ‘ચાલને યાર એક સેલ્ફી લઈએ’તેમ કહીને તે એક એરહોસ્ટેસને વળગી પડ્યો. એરહોસ્ટેસે તેની સામે બળજબરી કર્યાનો પણ આક્ષેપ કર્યો હતો. મુંબઈના છત્રપતિ શિવાજી ટર્મિનસ ખાતે ફ્લાઈટ લેન્ડ થવાની સાથે જ આ વ્યક્તિની અટક કરવામાં આવી હતી. તેની સામેની ફરિયાદમાં એરહોસ્ટેસે જણાવ્યું હતું કે, “આ વ્યક્તિએ મારો હાથ પકડીને સેલ્ફી લેવાનો પ્રયાસ કર્યો હતો. કેટલીયે વાર ના પાડવા છતાં તે બળજબરી કરતો રહ્યો હતો.”